સરિતાને ટૂંક સમય પહેલાં જ ઇન્કમટેક્સ વિભાગમાં એમટીએસ (મલ્ટિ ટાસ્કિંગ સ્ટાફ)તરીકે સ્પોટ્ર્સ ક્વોટામાંથી નોકરી મળી છે, પણ સરિતાને બાળપણથી જ પોલીસ અધિકારી બનવાની ઇચ્છા છે. ગોલ્ડ મેડલ જીતનાર દરેક ખેલાડીને ક્લાસવન અધિકારીને સમકક્ષ નોકરી આપવામાં આવે છે ત્યારે સરિતાની ઇચ્છા છે કે રાજ્ય સરકાર તેને પોલીસ બેડામાં ડીએસપી તરીકે નોકરી આપી તેની બાળપણની ઇચ્છા પૂર્ણ કરે. સરિતા આદિવાસી પરિવારનું સંતાન અને ડાંગમાં ઉછરી હોવાથી તેને મોટાં શહેરો કરતાં આજે પણ ડાંગ પ્રત્યે લગાવ વધુ છે. તેનું માનવું છે કે, ડાંગમાં રહેતો આદિવાસી સમાજ દીકરીઓને મારા માતા-પિતાની જેમ ઉછેરે તો ઘણી સરિતાઓ હજુ બહાર આવશે.